Rossiyadagi YTHda to‘rt nafar o‘zbekistonlik jarohatlandi

To‘rt nafar o‘zbekistonlik va bir nafar Tojikiston fuqarosi Saratov viloyatidagi YTHda jarohatlandi. Bu haqda Uz24 xabar berdi.

YTH Lada Largus va Kamaz yuk mashinasining to‘qnashuvi oqibatida sodir bo‘lgan. Voqea Saratov viloyatining Engelssk tumanida bo‘lgan.
Ma’lumotlarga ko‘ra, Largus’da yetti kishi bo‘lgan. Mashinadagi ikki kishining fuqaroligi haqida ma’lumot yo‘q. Ularni voqea joyidan yo‘lovchi transportlar yordamida, qolgan besh kishi tez yordam mashinasida kasalxonaga olib ketilgan.